=== Oprindeligt rullende materiel ===
Det oprindelige træmateriel, der bestod af 11 motor- og 11 mellemvogne, blev bygget af [[Jackson and Sharp Company|Jackson and Sharp]] fra [[Wilmington]], [[Delaware]], USA, ved brug af [[Siemens AG|Siemens]] [[elektromotor]]er og kontroludstyr, og var i brug indtil 1940. L&SWR kunne ikke købe det rullende materiel fra britiske leverandører på dette tidspunkt. Togene blev drevet som fem tog med fire vogne hver, med en reservemotor- og reservemellemvogn. Togene var i nyt design, som kunne køres fra et lille halvåbent førerhus i hver ende af toget. Dette blev opnået ved at kørekabler fra begge motorer i togets længde, hvorved motoren i den bageste vogn kunne kontrolleres ved kontroludstyret i den foreste vogn. Et andet kabel (ud af i alt ni) forbandt strømaftagerne i begge ender, for at eliminere strømsvigtet, der hænder ved afbrydelser af den tredje skinne ved sporskifter og transversaler, hvor strømskinnen er afbrudt.
Historie Foreninger Organisationer